Kohtuasjad T-429/13 ja T-451/13: Üldkohtu 17. mai 2018. aasta otsus – Bayer CropScience jt versus komisjon (Taimekaitsevahendid — Toimeained klotianidiin, tiametoksaam ja imidaklopriid — Heakskiidu läbivaatamine — Määruse (EÜ) nr 1107/2009 artikkel 21 — Keeld kasutada ja müüa kõnealuseid toimeaineid sisaldavate taimekaitsevahenditega töödeldud seemneid — Määruse nr 1107/2009 artikli 49 lõige 2 — Ettevaatuspõhimõte — Proportsionaalsus — Õigus olla ära kuulatud — Lepinguväline vastutus)

Üldkohtu 17. mai 2018. aasta otsus – Bayer CropScience jt versus komisjon

(Kohtuasjad T-429/13 ja T-451/13) ( 1 )

„(Taimekaitsevahendid — Toimeained klotianidiin, tiametoksaam ja imidaklopriid — Heakskiidu läbivaatamine — Määruse (EÜ) nr 1107/2009 artikkel 21 — Keeld kasutada ja müüa kõnealuseid toimeaineid sisaldavate taimekaitsevahenditega töödeldud seemneid — Määruse nr 1107/2009 artikli 49 lõige 2 — Ettevaatuspõhimõte — Proportsionaalsus — Õigus olla ära kuulatud — Lepinguväline vastutus)”

Pooled

Hageja kohtuasjas T-429/13: Bayer CropScience AG (Mannheim, Saksamaa) (esindajad: advokaat K. Nordlander ja solicitor P. Harrison)

Hagejad kohtuasjas T-451/13: Syngenta Crop Protection AG (Basel, Šveits) ja 15 ülejäänud hagejat, kelle nimed on ära toodud kohtuotsuse lisas (esindajad: advokaadid D. Waelbroek ja I. Antypas ning solicitor D. Slater; hiljem advokaadid D. Waelbroek ja I. Antypas)

Kostja kohtuasjades T-429/13 ja T-451/13: Euroopa Komisjon (esindajad: P. Ondrůšek ja G. von Rintelen)

Hagejate toetuseks menetlusse astujad kohtuasjades T-429/13 ja T-451/13: Association générale des producteurs de maïs et autres céréales cultivées de la sous-famille des panicoïdées (AGPM) (Montardon, Prantsusmaa) (esindajad: advokaadid L. Verdier ja B. Trouvé), The National Farmers’ Union (NFU) (Stoneleigh, Ühendkuningriik) (esindajad: H. Mercer, QC, ja solicitor N. Winter), Association européenne pour la protection des cultures (ECPA) (Brüssel, Belgia) (esindajad: barrister D. Abrahams, advokaadid I. de Seze ja É. Mullier), Rapool-Ring GmbH Qualitätsraps deutscher Züchter (Isernhagen, Saksamaa) (esindajad: advokaadid C. Stallberg ja U. Reese, hiljem advokaadid U. Reese ja J. Szemjonneck), European Seed Association (ESA) (Brüssel) (esindajad: advokaadid P. de Jong, P. Vlaemminck ja B. Van Vooren; hiljem advokaadid P. de Jong, K. Claeyé ja E. Bertolotto) ja Agricultural Industries Confederation Ltd (Peterborough, Ühendkuningriik) (esindajad: advokaadid P. de Jong, P. Vlaemminck ja B. Van Vooren; hiljem advokaadid P. de Jong, K. Claeyé ja E. Bertolotto)

Kostja toetuseks menetlusse astujad kohtuasjades T-429/13 ja T-451/13: Rootsi Kuningriik (esindajad: A. Falk, C. Meyer-Seitz, U. Persson, E. Karlsson, L. Swedenborg ja C. Hagerman), Union nationale de l’apiculture française (UNAF) (Pariis, Prantsusmaa) (esindajad: kohtuasjas T-429/13 advokaadid B. Fau ja J.-F. Funke ning kohtuasjas T-451/13 advokaat B. Fau), Deutscher Berufs- und Erwerbsimkerbund eV (Soltau, Saksamaa), Österreichischer Erwerbsimkerbund (Großebersdorf, Austria) (esindajad: advokaadid A. Willand ja B. Tschida), Pesticide Action Network Europe (PAN Europe) (Brüssel), Bee Life European Beekeeping Coordination (Bee Life) (Louvain-la-Neuve, Belgia), Buglife – The Invertebrate Conservation Trust (Peterborough) (esindaja: advokaat B. Kloostra) ja Stichting Greenpeace Council (Amsterdam, Madalmaad) (esindaja: advokaat B. Kloostra)

Ese

Esiteks ELTL artikli 263 alusel esitatud nõue tühistada komisjoni 24. mai 2013. aasta rakendusmäärus (EL) nr 485/2013, millega muudetakse rakendusmäärust (EL) nr 540/2011 seoses toimeainete klotianidiini, tiametoksaami ja imidaklopriidi heakskiitmise tingimustega ning keelatakse neid toimeaineid sisaldavate taimekaitsevahenditega töödeldud seemnete kasutamine ja müük (ELT 2013, L 139, lk 12), ja teiseks kohtuasjas T-451/13 ELTL artikli 268 alusel esitatud nõue hüvitada hagejatele väidetavalt tekitatud kahju.

Resolutsioon

1. Liita kohtuasjad T-429/13 ja T-451/13 kohtumenetlust lõpetava kohtuotsuse huvides.

2. Jätta hagid rahuldamata.

3. Jätta Bayer CropScience AG, Syngenta Crop Protection AG ja ülejäänud hagejate, kelle nimed on ära toodud lisas, kohtukulud nende endi kanda ja mõista neilt välja Euroopa Komisjoni, Union nationale de l’apiculture française’i (UNAF), Deutscher Berufs- und Erwerbsimkerbund eV ja Österreichischer Erwerbsimkerbundi kohtukulud.

4. Jätta Rootsi Kuningriigi kohtukulud tema enda kanda.

5. Jätta Association générale des producteurs de maïs et autres céréales cultivées de la sous-famille des panicoïdées’i (AGPM), The National Farmers’ Union’i (NFU), Association européenne pour la protection des cultures’i (ECPA), Rapool-Ring GmbH Qualitätsraps deutscher Züchteri, European Seed Associationi (ESA), Agricultural Industries Confederation Ltd, Pesticide Action Network Europe’i (PAN Europe), Bee Life European Beekeeping Coordinationi (Bee Life), Buglife – The Invertebrate Conservation Trusti ja Stichting Greenpeace Councili kohtukulud nende endi kanda.

( 1 ) ELT C 325, 9.11.2013.